U sklopu projekta „Senzibiliziranje vjerskih zajednica u Hrvatskoj za problematiku trgovine ljudima (poglavito ženama)“, održat će se tijekom 2014./2015. godine 9 edukativnih susreta o trgovini ljudima u 9 različitih vjerskih zajednica u gradu Zagrebu.
Peti edukativni susret održat će se sa vjernicama i vjernicima Makedonske Pravoslavne Crkvene općine sv. Zlate Meglenske u Zagrebu u župnoj dvorani župe sv. Blaža, Prilaz Gjure Deželića 64 (ulaz iz Kordunske ulice), 15. ožujka 2015. od 12:00 do 15:00 sati.
Program susreta čini ispunjavanje različitih zadataka (upitnik, anketa, rad u skupinama, molitva) i izlaganje o temi trgovine ljudima.
Iako je ovaj susret namijenjen vjernicima pravoslavne vjeroispovijesti, s radošću će o ovoj problematici promišljati i sa svim drugim vjernicima.
Broj sudionica i sudionika na ovom susretu je ograničen, pa je potrebno prijaviti se kod voditeljice projekta, s. Stanke Oršolić na broj mobitela: +385 98 1980037 ili email: stanka.orsolic@gmail.com.
Projekt je podržalo Europsko društvo žena u teološkom istraživanju – Hrvatska sekcija (ESWTR-CS), a financira Ekumenska inicijativa žena (EIŽ) iz Omiša. Cilj projekta je uvidjeti kako se vjerske zajednice mogu uključiti i pomoći oko problematike trgovanja ljudima koja nadilazi granice, vjere, kulture i narode.